**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL pritarimo klaipėdos miesto savivaldybės Koncertinės įstaigos klaipėdos koncertų salės DALYVAVIMUI TEIKIANT PARAIŠKĄ 2009–2014 M. EUROPOS EKONOMINĖS ERDVĖS FINANSINIO MECHANIZMO EUROPOS KULTŪROS PAVELDO, KULTŪROS IR MENŲ ĮVAIROVĖS SKATINIMO PROGRAMOS DVIŠALIAM FONDUI“**

**1. Sprendimo projekto esmė.**

Prašoma pritarti Klaipėdos miesto savivaldybės koncertinės įstaigos Klaipėdos koncertų salės dalyvavimui 2009–2014 m. Europos ekonominės erdvės finansinio mechanizmo „Europos kultūros paveldo, kultūros ir menų įvairovės skatinimo“ konkurse su projektu „Tarptautinės kūrybinės koprodukcijos šiuolaikinės muzikos festivalis „Permainų muzika“ – 2015“.

**2. Priežastys ir kuo remiantis parengtas sprendimo projektas.**

Klaipėdos miesto savivaldybės koncertinė įstaiga Klaipėdos koncertų salė išreiškė ketinimą dalyvauti 2009–2014 m. Europos ekonominės erdvės finansinio mechanizmo „Europos kultūros paveldo, kultūros ir menų įvairovės skatinimo“ konkurse su projektu „Tarptautinės kūrybinės koprodukcijos šiuolaikinės muzikos festivalis „Permainų muzika“ – 2015“.

Šio projekto tikslas 2015 m. rugsėjo antroje pusėje surengti tarptautinį kūrybinės koprodukcijos šiuolaikinės muzikos festivalį „Permainų muzika“, bei festivalio metu suskurtą kooprodukciją pristatyti Klaipėdos regione bei šalyse partnerėse. Projektas būtų pristatomas kartu su partneriais iš Norvegijos – šiuolaikinės muzikos festivaliu „Ultima“, *SISU Percussion Goup*, *BIT 20 Ensemple* – ir Islandijos Harpa koncertų sale.

Klaipėdos savivaldybės administracijos Strateginio planavimo grupė savo posėdyje 2014 m. liepos 9 d. nutarė pritarti Klaipėdos miesto savivaldybės koncertinės įstaigos Klaipėdos koncertų salės paraiškos teikimui su sąlyga, kad Klaipėdos koncertų salė dalinai finansuos prisidėjimą prie projekto iš kitų lėšų.

**3. Kokių rezultatų laukiama.**

Pritarus šiam sprendimui rasis galimybių stiprinti Klaipėdos šiuolaikinį meną, tarptautinius menininkų santykius, pritraukti užsienio kūrėjus bei turistus, Klaipėdos koncertų salė turės galimybę įsigyti koncertinių perkusinių instrumentų komplektą, kurio vertė 153 000,00 Lt.

**4. Lėšų poreikis sprendimo įgyvendinimui.**

Numatomo projekto vertė 517 920,00 Lt (150 000 eurų), iš jų – 153 000,00 Lt būtų skirti perkusinių instrumentų įsigijimui. Europos ekonominės erdvės finansinio mechanizmo „Europos kultūros paveldo, kultūros ir menų įvairovės skatinimo“ konkurso finansavimo intensyvumas yra 85 proc. visos projekto vertės. Teikiant paraišką fondui reikalingas Klaipėdos miesto savivaldybės įsipareigojimas prisidėti 15 proc. dydžio indėliu į projekto biudžetą, tai sudarytų ne daugiau kaip 77 688,00 Lt. Klaipėdos miesto savivaldybės koncertinės įstaigos Klaipėdos koncertų salės direktorė įsipareigojo 27 688,00 Lt surasti iš kitų šaltinių, o iš Savivaldybės biudžeto prašo papildomai skirti prie 2015 m. įstaigos išlaikymui skiriamų 47 tūkst. Lt dar mažiausiai 50 tūkst. Lt.

**5. Galimos teigiamos ar neigiamos sprendimo priėmimo pasekmės.**

Galimos tik teigiamos pasekmės.

PRIDEDAMA:

1. Klaipėdos miesto savivaldybės koncertinės įstaigos Klaipėdos koncertų salės 2014 m. liepos 4 d. raštas Nr. R4-61 „Dėl dalyvavimo projekte“, 16 lapų.
2. Klaipėdos miesto savivaldybės administracijos Strateginio planavimo grupės 2014 m. liepos 9 d. posėdžio protokolas Nr. STR3-11, 2 lapai.

Kultūros skyriaus vedėjas Narūnas Lendraitis